EL    EL  
 ΕΥΡΩΠΑΪΚΗ  ΕΠΙΤΡΟΠΗ  
Βρυξέλλες , XXX   
[…](2011) XXX  σχέδιο  
  
ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
Συνοπτική  παρουσίαση  της εκτίμησης  των επιπτώσεων   
  
που συνοδεύει  το έγγραφο  
 
 
ΠΡΟΤΑΣΗ  ΚΑΝΟΝΙΣΜΟΥ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  
ΣΥΜΒΟΥΛΙΟΥ  
  
για τη θέσπιση  του ευρωπαϊκού  συστήματος  επιτήρησης  των συνόρων  (EUROSUR).  
 
 
EL 1   EL 1. ΕΙΣΑΓΩΓΗ  
Η παρούσα  έκθεση  εκτίμησης  των επιπτώσεων  εκπονήθηκε  από την ΓΔ HOME με σκοπό  να 
συνοδεύσει  τη νομοθετική  πρόταση  σχετικά  με τη θέσπιση  ενός ευρωπαϊκού  συστήματος  
επιτήρησης  των συνόρων  (EUROSUR).  
Το EUROSUR μπορεί  να περιγραφεί  ως μια δέσμη  μέτρων  για την ενίσχυση  της συνεργασίας  
και της ανταλλαγής  πληροφοριών  των αρμόδιων  για τον έλεγχο  των συνόρων  αρχών  σε 
εθνικό  και ευρωπαϊκό  επίπεδο  καθώς  και της συνεργασία  τους με γειτονικές  τρίτες  χώρες , με 
αποτέλεσμα  την ενίσχυση  της επίγνωσης  της κατάστασης  και της ικανότητας  αντίδρασης  των 
εν λόγω  αρχών  όσον  αφορά  την αντιμετώπιση  της παράνομης  μετανάστευσης  και του 
διασυνοριακού  εγκλήματος . Συνεπώς , το EUROSUR θα πρέπει  να εξεταστεί  στο πλαίσιο  της 
σταδιακής  καθιέρωσης  ενός ευρωπαϊκού  μοντέλου  για την ολοκληρωμένη  διαχείριση  των 
συνόρων .  
Οι εργασίες  που διενεργήθηκαν  από το 2008 έως το 2011 για την ανάπτυξη , τη δοκιμή  και τη 
σταδιακή  θέσπιση  του EUROSUR βασίζονται  σε έναν χάρτη  πορείας  ο οποίος  
παρουσιάστηκε  σε ανακοίνωση  της Επιτροπής  το 2008.1 Στα συμπεράσματά  του τον Ιούνιο  
του 2011 το Ευρωπαϊκό  Συμβούλιο  ανέφερε  ότι το EUROSUR « θα αναπτυχθεί  περαιτέρω  
αποτελώντας  ζήτημα  προτεραιότητας  ώστε  να μπορεί  να τεθεί  σε λειτουργία  έως το 2013 και 
να δώσεις  στις αρχές  των κρατών  μελών  που ασκούν  δραστηριότητες  επιτήρησης  των 
συνόρων  τη δυνατότητα  να ανταλλάσσουν  επιχειρησιακές  πληροφορίες  και να βελτιώσουν  τη 
συνεργασία  τους».  
2. ΟΡΙΣΜΟΣ  ΠΡΟΒΛΗΜΑΤΟΣ  
2.1. Γενικά  προβλήματα  κατά  την επιτήρηση  των συνόρων  
Παράνομη  μετανάστευση  
Η ΕΕ υφίσταται  σημαντική  πίεση  από την παράνομη  μετανάστευση  στα εξωτερικά  σύνορά  
της. Το πρώτο  εξάμηνο  του 2011, εντοπίστηκαν  74.300 μη εξουσιοδοτημένες  διελεύσεις  
συνόρων , εκ των οποίων  ποσοστό  96 % σημειώθηκε  στα εξωτερικά  σύνορα  της Ισπανίας , της 
Μάλτας , της Ιταλίας  και της Ελλάδας . Παρά  τις συντονισμένες  προσπάθειες  του Frontex, οι 
αρμόδιες  για την επιτήρηση  των συνόρων  αρχές  των κρατών  μελών  συχνά  δυσκολεύονται  να 
συμφωνήσουν  σε μια κοινή  προσέγγιση  και συνήθως  χρειάζονται  πολύ  χρόνο  έως ότου  
καταλήξουν  στην  κατάλληλη  επιχειρησιακή  αντίδραση . 
Απώλεια  της ζωής  μεταναστών  στη θάλασσα  
Η χρήση  μικρών  και μη αξιόπλοων  σκαφών  έχει αυξήσει  δραματικά  τον αριθμό  των πνιγμών  
μεταναστών  και προσφύγων  στην  Ατλαντικό  Ωκεανό , μεταξύ  Αφρικής  και Καναρίων  Νήσων , 
και στη Μεσόγειο  θάλασσα . Ο τραγικός  αριθμός  θανάτων  πρέπει  να μειωθεί  δραστικά . 
Διασυνοριακό  έγκλημα  
Τα εγκληματικά  δίκτυα  που εμπλέκονται  στη λαθραία  εισαγωγή  μεταναστών  συχνά  
χρησιμοποιούν  τις ίδιες οδούς  και μεθόδους  για τις δραστηριότητες  διασυνοριακού  
εγκλήματος , όπως  η εμπορία  ανθρώπων  και ναρκωτικών . Η βελτιωμένη  διυπηρεσιακή  
συνεργασία  μεταξύ  των αρμόδιων  για τον έλεγχο  των συνόρων  αρχών  και των αστυνομικών  
αρχών  θα πρέπει  να συνεισφέρει  σημαντικά  στην  καταπολέμηση  τέτοιων  σοβαρών  
εγκλημάτων  στα εξωτερικά  σύνορα . 
                                                 
1 COM(2008) 68 τελικό  της 13.2.2008 (« χάρτης  πορείας  EUROSUR»). 
 
EL 2   EL 2.2. Ειδικά  προβλήματα  κατά  την επιτήρηση  των συνόρων  
Υπάρχουν  αρκετοί  λόγοι  για τους οποίους  τα εγκληματικά  δίκτυα  εναλλάσσουν  συχνά  τις 
οδούς  και τις μεθόδους  για την παράνομη  μετανάστευση  και το διασυνοριακό  έγκλημα  
γρηγορότερα  και με μεγαλύτερη  ευελιξία  σε σχέση  με την ικανότητα  των αρχών  των κρατών  
μελών  να αντιδρούν  σε μεταβληθείσες  καταστάσεις . 
Ανεπαρκής  διυπηρεσιακή  συνεργασία  σε εθνικό  επίπεδο  
Σε ορισμένα  κράτη  μέλη , στην  επιτήρηση  των θαλάσσιων  συνόρων  εμπλέκονται  άμεσα  έως 
και έξι διαφορετικές  αρχές . Ενώ ορισμένα  κράτη  μέλη  έχουν  καθιερώσει  ένα ενιαίο  εθνικό  
σύστημα  επιτήρησης , σε άλλα  κράτη  μέλη  διαφορετικές  αρχές  έχουν  θεσπίσει  παράλληλα  
συστήματα , χωρίς  σαφείς  κανόνες  και ροές εργασίας  ως προς  τη μεταξύ  τους συνεργασία  και 
ανταλλαγή  πληροφοριών . 
Ανεπαρκής  ανταλλαγή  πληροφοριών  μεταξύ  κρατών  μελών  
Στον  τομέα  της επιτήρησης  των συνόρων  δεν παρατηρείται  μόνο  έλλειψη  συντονισμού  στο 
εσωτερικό  ορισμένων  κρατών  μελών , αλλά  και μεταξύ  των ίδιων  των κρατών  μελών , εξαιτίας  
της έλλειψης  κατάλληλων  διαδικασιών , δικτύων  ή διαύλων  επικοινωνίας  για την ανταλλαγή  
πληροφοριών . 
Ανεπαρκής  συνεργασία  με γειτονικές  τρίτες  χώρες  
Η μεταναστευτική  πίεση  παρουσιάζει  εξίσου  σημαντικές  προκλήσεις  για τις τρίτες  χώρες  που 
βρίσκονται  στις νότιες  ακτές  της Μεσογείου . Συνεπώς , είναι  αναγκαία  η στενότερη  
συνεργασία  με τις χώρες  προέλευσης  και τις χώρες  επιβίβασης  των παράνομων  μεταναστών . 
Ανεπαρκής  επίγνωση  της κατάστασης  στο θαλάσσιο  τομέα  
Το γεγονός  ότι σήμερα  οι λαθρέμποροι  χρησιμοποιούν  μικρά  σκάφη  από ξύλο  και ίνες 
γυαλιού  για τη μετακίνηση  λαθρομεταναστών  και ναρκωτικών  συνιστά  μείζονα  πρόκληση  
για τις αρχές  επιβολής  του νόμου , διότι  η ανίχνευση , η ταυτοποίηση  και ο εντοπισμός  τέτοιων  
μικρών  σκαφών  σε ανοιχτές  θάλασσες  είναι  ιδιαίτερα  δύσκολη . 
2.3 Γραμμή  αναφοράς  για τη νομοθετική  πρόταση  του EUROSUR 
Το σχέδιο  EUROSUR βρίσκεται  σε εξέλιξη  από το 2008. Ήδη έχει σημειωθεί  σημαντική  
πρόοδος  και η εξέλιξη  αυτή  αναμένεται  να συνεχιστεί .  
3. ΑΝΑΛΥΣΗ  ΤΗΣ  ΕΠΙΚΟΥΡΙΚΟΤΗΤΑΣ  
3.1. Το δικαίωμα  δράσης  της ΕΕ 
Η νομοθετική  πρόταση  για το EUROSUR θα βασίζεται  στο άρθρο  77 παράγραφος  2 στοιχείο  
δ) της συνθήκης  για τη λειτουργία  της Ευρωπαϊκής  Ένωσης  και συνιστά  ανάπτυξη  των 
διατάξεων  του κεκτημένου  του Σένγκεν . 
3.5. Επικουρικότητα  
Σύμφωνα  με την αρχή  της επικουρικότητας , το EUROSUR ακολουθεί  μια αποκεντρωμένη  
προσέγγιση , με τα εθνικά  κέντρα  συντονισμού  να αποτελούν  τη ραχοκοκαλιά  της 
συνεργασίας  στο πλαίσιο  του EUROSUR. Στόχος  είναι  η βέλτιστη  αξιοποίηση  των 
υφιστάμενων  συστημάτων  καθώς  και των πρόσφατων  τεχνολογικών  εξελίξεων . 
 
EL 3   EL 4. ΣΤΟΧΟΙ  
4.1. Γενικοί  στόχοι  
Με τη θέσπιση  ενός μηχανισμού  ανταλλαγής  πληροφοριών  και συνεργασίας , το EUROSUR 
1) θα συνεισφέρει  στη διαχείριση  των μεταναστευτικών  ροών  περιορίζοντας  τον αριθμό  των 
λαθρομεταναστών  που εισέρχονται  στον  χώρο  Σένγκεν  χωρίς  να εντοπίζονται · 
2) θα προστατεύει  και θα σώζει  ζωές  στα εξωτερικά  σύνορα  περιορίζοντας  σημαντικά  το 
απαράδεκτο  ποσοστό  θανάτου  των μεταναστών  στη θάλασσα · 
3) θα ενισχύει  την εσωτερική  ασφάλεια  της Ευρωπαϊκής  Ένωσης  προλαμβάνοντας  το 
σοβαρό  έγκλημα  στα εξωτερικά  σύνορα  του χώρου  Σένγκεν · 
4.2. Ειδικοί  και επιχειρησιακοί  στόχοι  
Προκειμένου  να επιτυγχάνονται  οι γενικοί  στόχοι , το EUROSUR θα ενισχύει  την επίγνωση  
της κατάστασης  και την ικανότητα  αντίδρασης  των αρμόδιων  για τον έλεγχο  των συνόρων  
αρχών  των κρατών  μελών  και του Frontex. 
1) Επίγνωση  της κατάστασης : 
α) Βελτιωμένη  διυπηρεσιακή  συνεργασία  μέσα  από τον εξορθολογισμό  των δομών  και 
τη διασύνδεση  των συστημάτων  στο πεδίο  της επιβολής  του νόμου · 
β) Χρήση  της συγχώνευσης  δεδομένων  σε συνδυασμό  με σύγχρονες  τεχνολογικές  
δυνατότητες  για την ανίχνευση  και τον εντοπισμό  ιδίως  μικρών  σκαφών · 
γ) Ανταλλαγή  διατομεακών  πληροφοριών  με της φορείς  στο θαλάσσιο  τομέα , της 
μεταφορές , τελωνεία , έλεγχος  της αλιείας  και άμυνα · 
δ) Βελτιωμένη  ανταλλαγή  πληροφοριών  με γειτονικές  τρίτες  χώρες . 
2) Ικανότητα  αντίδρασης : 
α) Ανταλλαγή  δεδομένων , πληροφοριών  και πληροφοριών  ασφάλειας  ώστε  να γίνει 
στροφή  προς  μια προσέγγιση  περισσότερο  προσανατολισμένη  στις πληροφορίες  ασφάλειας  
βάσει  της ανάλυσης  κινδύνου · 
β) Αποτελεσματική  διαχείριση  προσωπικού  και πόρων · 
a. Υπολογισμός  της επίδρασης  μέσω  της αξιολόγησης  της επίδρασης  των 
δραστηριοτήτων  επιτήρησης  των συνόρων .  
5. ΕΠΙΛΟΓΕΣ  ΠΟΛΙΤΙΚΗΣ  
Το ερώτημα  που χρήζει  απάντησης  στην  παρούσα  εκτίμηση  επιπτώσεων  είναι  ο τρόπος  με 
τον οποίο  θα πρέπει  να εφαρμοστούν  οι διάφορες  συνιστώσες  του EUROSUR. Για το σκοπό  
αυτό , προσδιορίστηκαν  τρεις  επιλογές  πολιτικής  με βάση   
 μια απόλυτα  αποκεντρωτική  (επιλογή  πολιτικής  1),  
 μια μερικώς  κεντρική  (επιλογή  πολιτικής  2) και  
 μια απόλυτα  κεντρική  (επιλογή  πολιτικής  3) προσέγγιση . 
Ειδικότερα , θα πρέπει  να αξιολογηθούν  οι αρμοδιότητες  που μπορούν  να ανατεθούν  στα 
εθνικά  κέντρα  συντονισμού  (ΕΚΣ ), όπως : 
 Ο συντονισμός  της επιτήρησης  των χερσαίων  και θαλάσσιων  συνόρων  
(επιλογή  πολιτικής  1.1)· 
 Οι ικανότητες  διοίκησης  και ελέγχου  για την επιτήρηση  των χερσαίων  και 
θαλάσσιων  συνόρων  (επιλογή  πολιτικής  1.2)· 
 
EL 4   EL  Οι ικανότητες  διοίκησης  και ελέγχου  για τον έλεγχο  των συνόρων2 (επιλογή  
πολιτικής  1.3).  
Οι διαφορετικές  επιλογές  πολιτικής  για τη σύσταση  του δικτύου  EUROSUR λαμβάνουν  
υπόψη  το εάν τα ΕΚΣ  και ο Frontex χρησιμοποιούν  το δίκτυο  για: 
 Ανταλλαγή  αποκεντρωμένων  και μη διαβαθμισμένων  πληροφοριών  (επιλογή  
πολιτικής  2.1)· 
 Ανταλλαγή  αποκεντρωμένων  και διαβαθμισμένων  πληροφοριών  (επιλογή  
πολιτικής  2.2)· 
 Ανταλλαγή  κεντρικών  και διαβαθμισμένων  πληροφοριών  (επιλογή  πολιτικής  2.3)· 
Η επιλογή  πολιτικής  2.2 αξιολογεί  επίσης  τον αντίκτυπο  του κόστους  της συμπερίληψης  της 
ανταλλαγής  πληροφοριών  σχετικά  με το διασυνοριακό  έγκλημα  και της παροχής  του κοινού  
πίνακα  πληροφοριών  ασφάλειας  προ των συνόρων  (CPIP). 
Επιπλέον , εξετάζεται  το κατά  πόσο  υπάρχει  δυνατότητα  ανταλλαγής  πληροφοριών  μεταξύ  
του δικτύου  EUROSUR και γειτονικών  τρίτων  χωρών  μέσω  
 Εθνικών  κέντρων  συντονισμού , τα οποία  λειτουργούν  ως «κόμβος » για τα 
περιφερειακά  δίκτυα  και τη διμερή  ανταλλαγή  πληροφοριών  με γειτονικές  
τρίτες  χώρες  (επιλογή  πολιτικής  3.1)· 
 Εθνικών  κέντρων  συντονισμού , τα οποία  λειτουργούν  ως «κόμβος » για 
περιφερειακά  δίκτυα  με γειτονικές  τρίτες  χώρες , με την πρόβλεψη  σύστασης  
ενός νέου περιφερειακού  δικτύου  στην  περιφέρεια  της Μεσογείου  (επιλογή  
πολιτικής  3.2)· 
 του Frontex αποκλειστικά  (επιλογή  πολιτικής  3.3). 
Τέλος , εξετάζεται  εάν η υπηρεσία  για τις κοινές  εφαρμογές  εργαλείων  επιτήρησης  σε 
επίπεδο  ΕΕ θα πρέπει  να παρέχεται  από 
 Εξωτερικούς  παροχείς  υπηρεσιών  απευθείας  σε έκαστο  οικείο  ΕΚΣ  
(επιλογή  πολιτικής  4.1)· 
 τον Frontex σε συνεργασία  με τους EUSC,3 EMSA4 και GMES5 (επιλογή  
πολιτικής  4.2)· 
 τον Frontex αποκλειστικά  (επιλογή  πολιτικής  4.3). 
6. ΕΚΤΙΜΗΣΗ  ΤΩΝ  ΕΠΙΠΤΩΣΕΩΝ  
Κάθε  υπο-επιλογή  των επιλογών  πολιτικής  εξετάζεται  σύμφωνα  με τα ακόλουθα  κριτήρια : 
1. Αποτελεσματικότητα : Ο βαθμός  στον  οποίο  η πρόταση  αναμένεται  ότι μπορεί  να επιτύχει  
τους γενικούς , ειδικούς  και επιχειρησιακούς  στόχους . 
2. Συνέπεια : Ο βαθμός  στον  οποίο  οι επιλογές  είναι  συνεπείς  προς  τη συνολική  προσέγγιση  
του EUROSUR, άλλες  πολιτικές  και δραστηριότητες  της ΕΕ, περιλαμβανομένης  της 
αποδοχής  τους από τα κράτη  μέλη . 
3. Κόστος : Ο βαθμός  στον  οποίο  μπορούν  να επιτευχθούν  οι γενικοί  στόχοι  πολιτικής  για 
δεδομένο  επίπεδο  πόρων /με το μικρότερο  δυνατό  κόστος  (αποτελεσματικότητα  ως προς  το 
κόστος ). 
4. Επίπτωση  στα θεμελιώδη  δικαιώματα , ιδιαίτερα  στην  προστασία  των δεδομένων  
προσωπικού  χαρακτήρα . 
                                                 
2 Επιτήρηση  χερσαίων , θαλάσσιων  και εναέριων  συνόρων  και συνοριακοί  έλεγχοι  σε σημεία  διέλευσης  
των συνόρων . 
3 Δορυφορικό  Κέντρο  της ΕΕ. 
4 Ευρωπαϊκός  οργανισμός  ασφάλειας  της ναυσιπλοΐας . 
5 Πρόγραμμα  της ΕΕ για την παγκόσμια  παρακολούθηση  του περιβάλλοντος  και της ασφάλειας . 
 
EL 5   EL 6.1. Υπο-επιλογές  1.1 έως 1.3 για τα εθνικά  κέντρα  συντονισμού  
6.1.1. Αποτελεσματικότητα  
Λαμβάνοντας  υπόψη  το μεγάλο  αριθμό  εθνικών  κέντρων  συντονισμού  που εμπλέκονται  στην  
επιτήρηση  των θαλάσσιων  συνόρων , ο περιορισμός  του ρόλου  των ΕΚΣ  σε λειτουργίες  
συντονισμού  – όπως  προβλέπεται  στην  επιλογή  1.1 – θα γινόταν  ευκολότερα  αποδεκτός  από 
τις αρμόδιες  αρχές . Η ανάθεση  όλων  των λειτουργιών  διοίκησης  και ελέγχου  στα ΕΚΣ  – όπως  
προβλέπεται  υπό την επιλογή  1.2 – θα επέτρεπε  την ταχύτερη  αντίδραση  σε μια 
προσδιορισμένη  απειλή . Η συμπερίληψη  της επιτήρησης  των εναέριων  συνόρων  και των 
συνοριακών  ελέγχων  όπως  προτείνεται  στην  επιλογή  1.3 θα είχε το πλεονέκτημα  της 
καλύτερης  επίγνωσης  της κατάστασης  από τα ΕΚΣ  για όλες τις πτυχές  του ελέγχου  των 
συνόρων .  
6.1.2. Συνέπεια  
Η επιλογή  1.1 είναι  απόλυτα  συνεπής  προς  τη συνολική  προσέγγιση  του EUROSUR, που 
αποσκοπεί  στην  καθιέρωση  ενός μηχανισμού  συνεργασίας  για όλες τις αρχές  που ενέχονται  
στην  επιτήρηση  των συνόρων . Η ανάθεση  των λειτουργιών  διοίκησης  και ελέγχου  στα ΕΚΣ , 
όπως  προβλέπεται  στις επιλογές  1.2 και 1.3, θα μπορούσε  να υπονομεύσει  τον στόχο  αυτό . 
6.1.3. Κόστος  
Το χρηματοοικονομικό  κόστος  για την περίοδο  2011-2020 που απαιτείται  για τη σύσταση , την 
αναβάθμιση  και τη συντήρηση  των ΕΚΣ  και του Frontex Situation Centre εκτιμάται  σε 195,2 
εκατ. ευρώ  για την επιλογή  1.1, σε 401,4 εκατ. ευρώ  για την επιλογή  1.2 και σε 747,3 εκατ. 
ευρώ  για την επιλογή  1.3. 
6.1.4. Θεμελιώδη  δικαιώματα  
Ο μηχανισμός  ανταλλαγής  πληροφοριών  και συνεργασίας  όπως  προβλέπεται  από το 
EUROSUR δεν περιλαμβάνει  τον χειρισμό  δεδομένων  προσωπικού  χαρακτήρα . Καθώς  
ενδέχεται  να είναι  δύσκολο  να παρέχονται  εγγυήσεις  για τον πλήρη  αποκλεισμό  της 
διαχείρισης  προσωπικών  δεδομένων , πρέπει  να διασφαλίζεται  ότι η επεξεργασία  δεδομένων  
προσωπικού  χαρακτήρα  είναι  επαρκής , συναφής  και όχι υπερβολική  σε σχέση  με τους 
σκοπούς  για τους οποίους  αυτά  συγκεντρώνονται  και υποβάλλονται  σε επεξεργασία . 
6.2. Υπο-επιλογές  2.1 έως 2.3 για το δίκτυο  EUROSUR 
6.2.1. Αποτελεσματικότητα  
Ο περιορισμός  της ανταλλαγής  μη διαβαθμισμένων  πληροφοριών  στην  επιλογή  2.1 αποκλείει  
την ανταλλαγή  πληροφοριών  για το διασυνοριακό  έγκλημα , οι οποίες  συνήθως  θεωρούνται  
ευαίσθητες  πληροφορίες . Η κωδικοποίηση  της ροής  δεδομένων  υπό την επιλογή  2.2 θα 
επέτρεπε  στα κράτη  μέλη  να ανταλλάσσουν  τέτοιες  ευαίσθητες  πληροφορίες , γεγονός  που 
συνιστά  προϋπόθεση  για την ανταλλαγή  πληροφοριών  ασφάλειας  στον  κοινό  πίνακα  
πληροφοριών  ασφάλειας  προ των συνόρων  (CPIP). Ένα κεντρικό  σύστημα  – όπως  
προβλέπεται  υπό την επιλογή  2.3 – θα επέτρεπε  καλύτερο  έλεγχο  της ροής  δεδομένων .  
6.2.2. Συνέπεια  
Το μειονέκτημα  της επιλογής  2.3 συνίσταται  στην  έλλειψη  συνέπειας : Το EUROSUR 
ακολουθεί  μια αποκεντρωτική  προσέγγιση  που έγκειται  σε μια ομοσπονδία  συστημάτων . 
Επιπλέον , αρκετά  κράτη  μέλη  δυσκολεύονται  να αποδεχτούν  την κεντρική  αποθήκευση  των 
πληροφοριών  τους σε ένα σύστημα  το οποίο  δεν διαχειρίζονται . 
 
EL 6   EL 6.2.3. Κόστος  
Το χρηματοοικονομικό  κόστος  του δικτύου  EUROSUR για την περίοδο  2011-2020 σύμφωνα  
με την επιλογή  2.1 υπολογίζεται  σε 42 εκατ. ευρώ , ενώ αυξάνεται  στα € 46 εκατ. ευρώ  για 
την επιλογή  2.2 και στα 49 εκατ. ευρώ  για την επιλογή  2.3. Το κόστος  του αναλυτικού  
επιπέδου  του CPIP, όπως  περιλαμβάνεται  στις επιλογές  2.2 και 2.3, ανέρχεται  στα 29 εκατ. 
ευρώ . 
6.2.4. Θεμελιώδη  δικαιώματα  
Στο πλαίσιο  της επιλογής  2.1, η διαχείριση  προσωπικών  δεδομένων  αποκλείεται , διότι  το 
δίκτυο  είναι  μη διαβαθμισμένο . Η διαδικασία  διαπίστευσης  ενός προστατευόμενου  δικτύου , 
όπως  προβλέπεται  στο πλαίσιο  των επιλογών  2.2 και 2.3, διασφαλίζει  ότι θα εφαρμόζονται  
διαδικασίες  όχι μόνο  για τη διαχείριση  ευαίσθητων  δεδομένων  ασφάλειας , αλλά  ευαίσθητων  
δεδομένων  εν γένει , όπως  η διαχείριση  δεδομένων  προσωπικού  χαρακτήρα .  
6.3. Υπο-επιλογές  3.1 έως 3.3 για τη συνεργασία  με τρίτες  χώρες  
6.3.1. Αποτελεσματικότητα  
Η επιλογή  3.1 θα οδηγούσε  σε βελτίωση  της επίγνωσης  της κατάστασης  στη Βαλτική , στη 
Μαύρη  Θάλασσα  και στον  Ατλαντικό  Ωκεανό , γύρω  από τις Κανάριες  Νήσους , διότι  τα τρία 
υφιστάμενα  περιφερειακά  δίκτυα  SEAHORSE, CoastNet και BSCF θα διασυνδέονται  με το 
δίκτυο  EUROSUR, με τα ΕΚΣ  να λειτουργούν  ως «κόμβος » για την ανταλλαγή  
πληροφοριών . 
Η προτιμώμενη  επιλογή  είναι  η επιλογή  3.2, διότι  παρέχει  στο EUROSUR την ικανότητα  που 
απαιτείται  προκειμένου  να συνεργάζεται  με τρίτες  χώρες  στην  περιφέρεια  της Μεσογείου . 
Στο πλαίσιο  της επιλογής  3.3, ο Frontex θα έπρεπε  να επαναδιαπραγματευτεί  όλες τις 
συμβάσεις  που έχουν  ήδη συναφθεί  μεταξύ  κρατών  μελών  και τρίτων  χωρών  στο πλαίσιο  των 
προαναφερόμενων  περιφερειακών  δικτύων . 
6.3.2. Συνέπεια  
Οι επιλογές  3.1 και 3.2 βασίζονται  σε μεγάλο  βαθμό  σε υφιστάμενες  ικανότητες , 
επιτρέποντας  στα κράτη  μέλη  και σε τρίτες  χώρες  να λαμβάνουν  υπόψη  περιφερειακές  
προτεραιότητες  και ιδιομορφίες . Η επιλογή  3.3 δεν συνάδει  με την προσέγγιση  του 
EUROSUR αναφορικά  με τη βέλτιστη  αξιοποίηση  των υφιστάμενων  υποδομών  και 
συστημάτων . 
6.3.3. Κόστος  
Δεν υπάρχει  κόστος  που να σχετίζεται  με την επιλογή  3.1, διότι  η σύνδεση  των τριών  
περιφερειακών  δικτύων  με τα αντίστοιχα  ΕΚΣ  θεσπίστηκε  πριν από το τέλος  του 2011. Σε 
ό,τι αφορά  την επιλογή  3.2, το κόστος  για τη θέσπιση  και τη συντήρηση  του SEAHORSE 
Mediterraneo για την περίοδο  2011-2020 εκτιμάται  σε 5,37 εκατ. ευρώ . Αναφορικά  με την 
επιλογή  3.3, το κόστος  για την αντικατάσταση  των τριών  περιφερειακών  δικτύων  από το 
δίκτυο  EUROSUR ανέρχεται  σε περίπου  25,29 εκατ. ευρώ . 
6.3.4. Θεμελιώδη  δικαιώματα  
Η συνεργασία  με τρίτες  χώρες  με στόχο  της πρόληψη  της παράνομης  μετανάστευσης  θα 
μπορούσε  να έχει σημαντική  αρνητική  επίδραση  στα θεμελιώδη  δικαιώματα  σε περίπτωση  
που οι αρχές  τρίτων  χωρών  χρησιμοποιούσαν  τέτοιες  πληροφορίες  για την ταυτοποίηση  
ατόμων  ή ομάδων  ατόμων  που είναι  πιθανόν  να υφίστανται  βασανιστήρια  ή απάνθρωπη  και 
εξευτελιστική  μεταχείριση . Συνεπώς , η νομοθετική  πρόταση  για το EUROSUR πρέπει  να 
παρέχει  τις απαραίτητες  ασφαλιστικές  δικλείδες  για την αποφυγή  μια τέτοιας  κατάστασης .  
 
EL 7   EL 6.4. Υπο-επιλογές  4.1 έως 4.3 για την κοινή  εφαρμογή  εργαλείων  επιτήρησης  
6.4.1. Αποτελεσματικότητα  
Η επιλογή  4.1 προβλέπει  τη μεμονωμένη  χρήση  από έκαστο  κράτος  μέλος  των υφιστάμενων  
δυνατοτήτων  του δορυφορικού  κέντρου  της ΕΕ (EUSC) και του ευρωπαϊκού  οργανισμού  για 
την ασφάλεια  στη θάλασσα  (EMSA). Η επιλογή  4.2 θα ήταν  αποδοτικότερη  σε σχέση  με την 
επιλογή  4.1, διότι  ο Frontex θα συντόνιζε  τα αιτήματα  που προέρχονται  από τα εθνικά  κέντρα  
συντονισμού . Στην  επιλογή  4.3 ο Frontex θα επιτελούσε  μόνος  του μια υπηρεσία  που 
δύσκολα  θα μπορούσε  να φέρει  εις πέρας  μεσοπρόθεσμα . 
6.4.2. Συνέπεια  
Η επιλογή  4.2 θα ήταν  πιο συνεπής  προς  τον στόχο  της προώθησης  της συνεργασίας  σε σχέση  
με τις επιλογές  4.1 και 4.3. Λόγω  της διατομεακής  προσέγγισής  της και των πολλαπλών  
σκοπών  που τη χαρακτηρίζουν , η ευρωπαϊκή  χρηματοδότηση  που παρέχεται  από το 
πρόγραμμα  GMES για μια τέτοια  υπηρεσία  μπορεί  να αιτιολογηθεί .  
6.4.3. Κόστος  
Το συνολικό  κόστος  της περιόδου  2012-2020 για την επιλογή  4.1 εκτιμάται  ότι ανέρχεται  σε 
80 εκατ. ευρώ , με παραπλήσια  ποσά  για την επιλογή  4.2 (62,1 εκατ. ευρώ ) και την επιλογή  
4.3 (62,3 εκατ. ευρώ ).  
6.4.4. Θεμελιώδη  δικαιώματα  
Η επιλογή  4.1 θα είχε το μειονέκτημα  ότι ενδέχεται  να μη θεσπιστούν  νομικά  πλαίσια  τα 
οποία  να επιτρέπουν  σε εμπορικούς  φορείς  εκμετάλλευσης  να παρακολουθούν  
δραστηριότητες  σε τρίτες  χώρες  και να αποθηκεύουν  πληροφορίες  σύμφωνα  με τη νομοθεσία  
περί προστασίας  των δεδομένων . 
7. ΣΥΓΚΡΙΣΗ  ΕΠΙΛΟΓΩΝ  ΚΑΙ  ΠΡΟΣΔΙΟΡΙΣΜΟΣ  ΤΗΣ  ΠΡΟΤΙΜΩΜΕΝΗΣ  ΕΠΙΛΟΓΗΣ  
ΠΟΛΙΤΙΚΗΣ  
Σύμφωνα  με την αξιολόγηση  της ενότητας  6, οι προτιμώμενες  επιλογές  είναι  οι ακόλουθες : 
Προτιμώμενη  επιλογή  όσον  αφορά  τη σύσταση  ΕΚΣ  είναι  η επιλογή  1.1, διότι  δεν απαιτεί  
από τα κράτη  μέλη  να αναδιαρθρώσουν  τις εθνικές  διοικήσεις  τους και, συνεπώς , θα 
μπορούσε  να υλοποιηθεί  εύκολα . 
Βάσει  της αποκεντρωτικής  προσέγγισης  για τη θέσπιση  του EUROSUR, η προτιμώμενη  
επιλογή  πολιτικής  για το δίκτυο  EUROSUR είναι  η επιλογή  2.2.  
Λαμβάνοντας  υπόψη  την επείγουσα  ανάγκη  ενίσχυσης  του συνοριακού  ελέγχου  στην  
περιφέρεια  της Μεσογείου , η επιλογή  3.2 παρέχει  τη βέλτιστη  απάντηση  σχετικά  με τον 
τρόπο  προαγωγής  της συνεργασίας  με γειτονικές  τρίτες  χώρες . Ωστόσο , η προθυμία  των 
βορειοαφρικανικών  χωρών  να συνεργαστούν  αποτελεί  προϋπόθεση  για την υλοποίηση  της 
επιλογής  3.2. 
Για την κοινή  εφαρμογή  των εργαλείων  επιτήρησης , η επιλογή  που παρέχει  τη μεγαλύτερη  
προστιθέμενη  αξία είναι  η επιλογή  4.2. 
 
EL 8   EL Κόστος , αρμοδιότητα  και πηγή  χρηματοδότησης  για την προτιμώμενη  επιλογή  
Επιλ . πολ. x.1 Επιλ . πολ. x.2 Επιλ . πολ. 
x.3 Προτιμώμενη  επιλογή   
Βήμα   
Συνιστώσα  
Αποκεντρωμένη  
προσέγγιση  Μερικώς  
αποκεντρωμένη  
προσέγγιση  Κεντρική  
προσέγγισηΠρόκειται  
να 
θεσπιστεί  
από Χρηματοδότηση  
μέσω  
1 ΕΚΣ  99,6 εκατ . ευρώ  271,6 εκατ. 
ευρώ  610 εκατ. 
ευρώ  Κράτη  
μέλη  EBF 
1 Επιτροπή  
χρηματοπιστωτικών  
υπηρεσιών  (FSC) 95,6 εκατ . ευρώ  129,8 εκατ. 
ευρώ  137 εκατ. 
ευρώ  Frontex Frontex 
2, 7 Δίκτυο  42,4 εκατ. ευρώ  46,7 εκατ . ευρώ 49,3 εκατ. 
ευρώ  Frontex Frontex 
6 CPIP (Μονάδα  
ανάλυσης  
κινδύνων ) € 0,0  29,3 εκατ . ευρώ 29,2 εκατ. 
ευρώ  Frontex Frontex 
3 Τρίτες  χώρες  € 0,0  5,4 εκατ . ευρώ  25,3 εκατ. 
ευρώ  Κράτη  
μέλη  DCI 
(Μηχανισμός  
χρηματοδότησης  
της 
αναπτυξιακής  
συνεργασίας ), 
EBF 
5 Κοινή  εφαρμογή  
εργαλείων  
επιτήρησης  80,5 εκατ. ευρώ  62,1 εκατ . ευρώ 62,3 εκατ. 
ευρώ  Frontex 
EUSC 
EMSA Frontex και 
FP7(έβδομο  
πρόγραμμα -
πλαίσιο )/ GMES 
Σύνολο  318,1 εκατ. ευρώ 544,9 εκατ. 
ευρώ  913 εκατ. 
ευρώ  
Προτιμώμενη  επιλογή  338,7 εκατ . ευρώ   
Συνδυάζοντας  τις προτιμώμενες  επιλογές , το κόστος  του EUROSUR ανέρχεται  στα 338,7 
εκατ. ευρώ . 
8. ΠΑΡΑΚΟΛΟΥΘΗΣΗ  ΚΑΙ  ΑΞΙΟΛΟΓΗΣΗ  
Ο Frontex θα διασφαλίζει  την εφαρμογή  μεθόδων  για την παρακολούθηση  της λειτουργίας  
του EUROSUR σε σχέση  με τους κύριους  στόχους  πολιτικής . Δύο έτη αφού  το EUROSUR 
καταστεί  πλήρως  λειτουργικό  και εν συνεχεία  ανά έτος, ο Frontex θα υποβάλλει  στο 
Ευρωπαϊκό  Κοινοβούλιο , το Συμβούλιο  και την Επιτροπή  έκθεση  σχετικά  με τη λειτουργία  
του EUROSUR.  
Επιπλέον , τρία χρόνια  μετά την έναρξη  όλων  των λειτουργιών  του συστήματος  EUROSUR 
και εν συνεχεία  ανά τέσσερα  έτη, η Επιτροπή  εκπονεί  συνολική  αξιολόγηση  του EUROSUR 
η οποία , εφόσον  συντρέχει  λόγος , συνοδεύεται  από κατάλληλες  προτάσεις  τροποποίησης  του 
κανονισμού  για τη θέσπιση  του EUROSUR.